পায়েল রোহাতগি (জন্ম: ৯ই নভেম্বর ১৯৮৪) হলেন একজন ভারতীয় অভিনেত্রী এবং রিয়ালিটি টেলিভিশন প্রতিযোগী, যিনি মূলত হিন্দি চলচ্চিত্রে অভিনয় করে থাকেন। তিনি ২০০৮ সালে, কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ২য় আসরের একজন প্রতিযোগী হিসেবে অংশগ্রহণ করেছিলেন; যেখানে তিনি ৯ম স্থান অধিকার করেছিলেন। তিনি সামাজিক যোগাযোগ মাধ্যমে একাধিক অনুষ্ঠান সম্পর্কে বিতর্কিত মন্তব্য করেছেন।   জীবন  পায়েল রোহাতগি ভারতে তেলেঙ্গানার হায়দ্রাবাদে জন্মগ্রহণ করেছিলেন এবং কম্পিউটার প্রকৌশলে ডিগ্রি অর্জন করেছিলেন।  পায়েল ২০১১ সাল থেকে আহমেদাবাদে ভারতীয় কুস্তিগির সংগ্রাম সিং-এর সাথে একটি সম্পর্কের মধ্যে রয়েছেন, যাঁর সাথে তাঁর রিয়ালিটি টেলিভিশন অনুষ্ঠান সারভাইভার ইন্ডিয়া-তে কাজের সময় সর্বপ্রথম দেখা হয়েছিল।"Want to settle down with Sangram: Payal Rohatgi – Times of India ►". The Times of India. ২০১৪ সালের ২৭শে ফেব্রুয়ারি তারিখে, তিনি সংগ্রাম সিং-এর সাথে বাগদান সম্পন্ন করেছিলেন। ২০১৫ সালের এপ্রিল মাসে, পায়েল তার বাগদত্ত কুস্তিগির সংগ্রাম সিংয়ের সাথে স্টার প্লাসে প্রচারিত নৃত্য বিষয়ক জনপ্রিয় রিয়ালিটি টেলিভিশন অনুষ্ঠান নাচ বলিয়ের ৭ম আসরের অংশগ্রহণ করেছিলেন; যেখানে তাঁরা উভয়ে ৯ম স্থান অধিকার করেছিলেন। তাঁরা উভয়ে নতুন দিল্লির একটি ভারতীয় এনজিও, আন্তর্জাতিক মানবাধিকার সংস্থা (আইএইচআরও)-এর মুখপাত্র এবং স্বাস্থ্য ও শিক্ষার জন্য অ্যাওয়ার ইন্ডিয়া হচ্ছে তাঁদের প্রচারণার একটি নতুন অংশ। ২০১২ সালে, পায়েল পরিচালক দিবাকর বন্দ্যোপাধ্যায়Live India News, (22 March 2011). "payal rohatgi casting couch dibakar benarjee.wmv" – via YouTube. এবং অনুরাগ কাশ্যপের বিরুদ্ধে যৌন হয়রানির অভিযোগ করেছিলেন।"After Dibakar, Payal points finger at Anurag Kashyap". www.hindustantimes.com. 18 March 2011.   পেশা  পায়েল রোহাতগি প্রিয়াঙ্কা চোপড়া, লারা দত্ত এবং দিয়া মির্জার সাথে ফেমিনা মিস ইন্ডিয়া প্রতিযোগিতায় অংশগ্রহণ করার মাধ্যমে তাঁর কর্মজীবন শুরু করেছিলেন। পরে তিনি আন্তর্জাতিকভাবে মিস ট্যুরিজম ওয়ার্ল্ড নামক সুন্দরী প্রতিযোগিতায় মিস ইন্ডিয়া ট্যুরিজম হিসাবে ভারতের প্রতিনিধিত্ব করতে গিয়েছিলেন। সেখানে পায়েল "সুপার মডেল মিস ট্যুরিজম ওয়ার্ল্ড"-এর খেতাব অর্জন করেছিলেন।"India Today Magazine Issue – Dated May 6, 2019". www.indiatoday.in. আমূল, নিরমা, নেসক্যাফে, ডাবর হেয়ার অয়েল, জাগুয়ার বাথ প্যানেলের মত জনপ্রিয় পন্যের টেলিভিশন বিজ্ঞাপনে পায়েল অভিনয় করেছিলেন। ক্যাডবেরি ডেইরি মিল্কের টেম্পেশনেশন চকোলেটগুলোর জন্য একটি টেলিভিশন বিজ্ঞাপনে উপস্থিত হওয়ার পরে তিনি সকলের দৃষ্টি আকর্ষণ করেছিলেন। প্রায় একই সময়ে তিনি রক ব্যান্ড, সিল্ক রুট এবং ভারতীয় পপ শিল্পী কেকে-এর সংগীত ভিডিওতেও অভিনয় করেছেন। ২০০২ সালে, তিনি ইয়ে কেয়া হো রহা হ্যায়? নামক চলচ্চিত্রের মধ্য দিয়ে আত্মপ্রকাশ করেছিলেন এবং ২০০৬ সালে, তিনি ৩৬ চায়না টাউন-এ অভিনয় করেছিলেন। একই বছরে, তাঁকে মধুর ভান্ডারকরের চলচ্চিত্র কর্পোরেট-এ একটি আইটেম গানের প্রস্তাব দেওয়া হয়েছিল। ২০০৮ সালের আগস্ট মাসে মুক্তিপ্রাপ্ত আগলি অর পাগলি-তে তিনি একটি বিশেষ চরিত্রে অভিনয় করেছিলেন। সেপ্টেম্বরের মাঝামাঝি সময়ে তিনি দিল কাবাডিতে ইরফান খানের বিপরীতে অভিনয় করেছিলেন। এই চলচ্চিত্রে তিনি প্রথমবারের মতো ভারতীয় গণমাধ্যম দ্বারা যৌন প্রতীক হিসাবে আখ্যায়িত হয়েছিলেন।   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:হায়দ্রাবাদ, ভারতের নারী মডেল বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:গুজরাতি ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী